《留友人》
宋代·葛郛

良友间何阔，春事遽如许。
劳君下鸥沙，一叶系春渚。
昨梦坠前世，再见欣欲舞。
聊呼花底杯，酒面点红雨。
狂歌谢贯珠，清论杂挥麈。
骊驹未可歌，妙句须君吐。

作者简介：葛郛，丹阳（今属江苏）人。立方长子（《韵语阳秋》卷一八）。孝宗乾道八年（一一七二），知江宁县（《景定建康志》卷二七）。淳熙七年（一一八○），通判镇江（《嘉定镇江志》卷一六）。今录诗二首。